Na podlagi 11. točke prvega odstavka 22. člena Statuta Zavoda za zdravstveno zavarovanje Slovenije (Uradni list RS, št. 87/01 in 1/02 - popr.) in Sklepa o objavi javnega razpisa programa izvajanja šolanja psov vodičev slepih zavarovanih oseb za obdobje od 1. 3. 2019 do 29. 2. 2024, št. 9001-15/2018-DI/11 z dne, 14. 11. 2018, je Upravni odbor Zavoda za zdravstveno zavarovanje Slovenije na 17. redni seji 26. 3. 2019 sprejel

**Sklep**

**o izbiri izvajalcev za izvajanje programa šolanja psov vodičev slepih zavarovanih oseb**

**za obdobje od 1. 3. 2019 do 29. 2. 2024**

1. člen

Na podlagi Sklepa o objavi javnega razpisa programa izvajanja šolanja psov vodičev slepih zavarovanih oseb za obdobje od 1. 3. 2019 do 29. 2. 2024, št. 9001-15/2018-DI/11 z dne, 14. 11. 2018, je Zavod za zdravstveno zavarovanje Slovenije (v nadaljnjem besedilu: ZZZS) na svoji spletni strani 19. 11. 2018 objavil Javni razpis programa izvajanja šolanja psov vodičev slepih zavarovanih oseb za obdobje od 1. 3. 2019 do 29. 2. 2024.

Do roka za oddajo vlog, to je 28. 12. 2018, do 10. ure, je vloge predložilo 7 vlagateljev.

2. člen

Vlagatelji, ki so predložili popolne vloge in izpolnjujejo pogoje v skladu z zahtevami iz javnega razpisa, so:

* Canispoint, storitve in trgovina, d.o.o., Prebačevo 44, 4000 Kranj;
* Društvo Center za terapijo s pomočjo živali, Videm 50, 1262 Dol pri Ljubljani;
* Društvo za šolanje psov K9 servis, Idrijski log 4 C, 5274 Črni vrh nad Idrijo;
* Društvo za šolanje psov vodnikov in psov pomočnikov Pes pomočnik, Ulica heroja Šarha 1, 3000 Celje;
* Slovensko združenje inštruktorjev, Center za šolanje psov vodičev in psov spremljevalcev Canis, Ob Blažovnici 58, 2341 Limbuš;
* Šolanje psov, Tomaž Dražumerič s.p., Ulica heroja Šarha 1, 3000 Celje;
* Tomik, Teja Martinović s.p., Vorančeva ulica 30, 8000 Novo mesto.

3. člen

Z izbranimi vlagatelji bo ZZZS sklenil Pogodbe o izvajanju programa šolanja psa vodiča slepih za zavarovane osebe, če bo ugotovil, da obstaja zavarovana oseba oziroma zavarovane osebe, ki so upravičene do psa vodiča slepih v breme sredstev obveznega zdravstvenega zavarovanja.

Pogodba se bo sklenila za posamezno zavarovano osebo.

4. člen

Ta sklep začne veljati naslednji dan po objavi na spletni strani ZZZS in se vroči vsem vlagateljem, ki so se prijavili na javni razpis.

Številka: 9001-4/2019-DI/6

Ljubljana, 26. 3. 2019

 Tatjana Čerin

 predsednica Upravnega odbora

 Zavoda za zdravstveno zavarovanje Slovenije